cyanic-selkie/wikianc huggingface dataset:
Graeme Dott
Verdensmesterskapet 2006
I finalen møtte Dott tidligere verdensmester Peter Ebdon. Før den siste sesjonen på kvelden ledet Dott med 15–7 og så ut som om han skulle vinne enkelt. Imidlertid vant Ebdon seks partier på rad og reduserte med det avstanden til to partier før Dott klarte å sikre seieren med en 18–14 seier. Dette var hans første seier i en rankingturnering.
Sesongen 2006/2007
Gjennom sesongen fortsatte Dott klatringen på verdensrankingen. Etter at han 1. april 2007 slo Jamie Cope 9–5 i finalen og vant dermed China Open og klatret til førsteplass på den provisoriske rankingen.
Før VM hadde han som uttalt mål at han skulle forsvare VM-tittelen og sikre seg førsteplass på verdensrankingen foran 2007/2008 sesongen. Han tapte imidlertid i første runde for Ian McCulloch med 10–7, førsteplassen på verdensrankingen ble overtatt av den nye verdensmesteren John Higgins. Dott var rangert som nummer to foran sesongen 2007/2008 og falt i løpet av sesongen til en 13.-plass foran 2008/2009 sesongen.
Borealis (festival)
En lang rekke kulturinstitusjoner i Bergen står bak festivalen. Hild Borchrevink er styreleder for festivalen.
HMS «Discovery»
HMS «Discovery» var følgeskipet til James Cook på hans tredje ekspedisjon til Stillehavet i 1776 til 1780. I likhet med Cooks andre skip, var «Discovery» et kullskip på 298 tonn bygget i Whitby. Det bar navnet «Diligence» da det ble bygget i 1774. Skipet var opprinnelig en brigg, men Cook fikk det ombygget til en fullrigger.
Kaptein på «Discovery» var Charles Clerke, som også hadde tjenestegjort på Cooks to første ekspedisjoner. Skipet hadde en besetning på 70 mann.
Albert Norden
Albert Norden (født 4. desember 1904 i Myslowitz, død 30. mai 1982 i Øst-Berlin) var en tysk jøde og kommunistisk politiker i DDR.
Han var sønnen til rabbineren Joseph Norden som omkom i ghetto Theresienstadt i 1943. Albert Norden ble medlem i KPD i 1921 og gikk i eksil etter nazistenes maktovertagelse. Fra 1933 til 1945 opphold han seg in Tsjekkia, Frankrike og USA.
Han er mest kjent for å ha medarbeidet på en dokumentasjon om nazister, Braunbuch, i 1965. Denne boka navnga 2300 tidligere nazister som fikk ledende stillinger i Vest-Tyskland.
Sigvard Cedergren
Sigvard «Sigge» Cedergren (født 24. februar 1931 i Bollnäs, død 5. mars 1996 i Stockholm) ble kjent for allmennheten i forbindelse med mordet på Olof Palme.
Cedergren var i mange år, på 1970- og 1980-tallet, sjef for spillklubben Oxen, samt at han bedrev svart narkotikahandel, noe som fikk ham til å bli kjent med Christer Pettersson (begge har også sine røtter i Hälsingland). Cedergren avslørte på sitt dødsleie at han i forkant av Palmemordet hadde hatt en revolver av typen som politiet etterlyste, og at Pettersson hadde kjennskap til dette. Politiet hadde ikke særlig tiltro til denne uttalelsen.
Opprørske oldemødre
Opprørske oldemødre (engelsk ) er en dokumentarfilm fra 2013 skrevet, regissert og produsert av Håvard Bustnes som handler om de to bestemødrene Shirley (f. 1923) og Hinda (f. 1929) fra Seattle som er med i aktivistorganisasjonen Raging Grannies. Shirley og Hinda levde begge under Den store depresjonen, og under Den store resesjonen reiser de rundt i USA for å spørre investeringsbankmenn, makroønomer og dollarmilliardærer om det virkelig er nødvendig at økonomien skal fortsette å vokse, og om det er mulig med evig økonomisk vekst.
Filmen ble først vist i Danmark i november 2013, og hadde norgespremiere 11. april 2014. Den fikk terningkast fire av VG, Aftenposten og NRKs Filmpolitiet, og tre av Dagbladet. Filmen ble valgt ut til å vises på Michael Moores filmfestival Traverse City Film Festival i 2014.
Yangxin (Huangshi)
Yangxin (kinesisk: 阳新县; pinyin:  Yángxīn Xiàn) er et fylke i provinsen Hubei i Folkerepublikken Kina. Det ligger under byprefekturet Huangshi.
Kulturminner
Det revolusjonære minnestedet Longgang (Longgang geming jiuzhi, 龙港革命旧址) ble i 2001 oppført på Folkerepublikken Kinas liste over kulturminner.
Samferdsel
Kinas riksvei 106 løper gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sør-Kina.
MINURCAT
Mission des Nations Unies en République Centrafricaine et au Tchad (MINURCAT) (United Nations Mission in the Central African Republic and Chad) var FNs fredsbevarende styrker i Den sentralafrikanske republikk og Tsjad. MINURCAT opererte fra 2007 til utgangen av 2010.
Opprettelse
MINURCAT ble opprettet i medhold av FNs sikkerhetsråds resolusjoner 1861 (2009), 1834 (2008) og 1778 (2007) i samarbeid med myndighetene i Tsjad og Den sentralafrikanske republikk. MINURCAT skulle ifølge mandatet bestå av inntil 300 polititjenestemenn, inntil 25 militære liaisonoffiserer og inntil 5 200 militære personell i tillegg til sivilt ansatte.
MINURCAT opphørte 31. desember 2010 i medhold av Sikkerhetsrådets resolusjon 1923 (2010).
Norsk deltakelse
Fra 2009 til 2010 deltok Norge med et feltsykehus som var lokalisert i de østlige deler av Tsjad. 90 nordmenn arbeidet på selve feltsykehuset, mens 60 nordmenn arbeidet i støttefunksjoner. Det var også et norsk brønnborelag i Tsjad. I desember 2010 ble det kjent ut fra dokumenter publisert av WikiLeaks at Norges forsvarsminister Grete Faremo under et besøk i Tsjad skal ha mottatt klager fra en FN-topp på at feltsykehuset holdt for høy standard. Dette skal ha medført at Russland som hadde til hensikt å erstatte det norske feltsykehuset, nektet å gjøre dette. Det skal videre ha medført at Norge trakk seg ut uten at en erstatter sto klar. Faremo skal også å ha mottatt kritikk for at brønnboringen i dette området med vannmangel skapte grobunn for konflikt.
Lavtrykk
Et lavtrykk er et område der det atmosfæriske lufttrykket er lavere enn i de omkringliggende områdene. Tropiske stormer, ekstratropiske sykloner, subpolare sykloner og subarktiske sykloner er alle former for lavtrykk.
Fysisk
Atmosfæren er slik at den alltid vil prøve å være i likevekt. Det betyr at når et lavtrykk oppstår vil luften strømme inn mot senteret av lavtrykket for å utligne trykkforskjellen. Siden jorden roterer vil luftstrømmene bli bøyd av mot høyre på den nordlige halvkule, og mot venstre på den sørlige halvkule (kjent som corioliskraften). Dermed vil ikke luftstrømmene gå direkte inn mot lavtrykkssenteret, men bevege seg i sirkler nærmere og nærmere senteret. På den nordlige halvkule beveger luftstrømmene seg mot klokken på vei inn mot lavtrykket. I lavtrykkssenteret konvergerer luften som da begynner å stige. Dette medfører adiabatisk avkjøling og luften kondenserer til skyer. Derfor er lavtrykk assosiert med skyet vær som minimerer temperaturforskjellen mellom natt og dag. Skydekket fører til at mindre sollys slipper ned til overflaten, og om natten hindrer skydekket langbølget utstråling (varmetap). Frontsoner er også tett knyttet til lavtrykk, og stigende luftbevegelser i forbindelse med disse fører også til skyet vær og nedbør.
Et kraftigere eller dypere lavtrykk fører til at trykkgradienten (trykkforskjellen mellom lavtrykket og de omkringliggende områdene) blir større. Dette merker en igjen på at vinden blir kraftigere. Er trykkgradienten stor nok kan vinden nå både storm og orkan styrke.
Klimatologisk
Klimatologisk blir det dannet lavtrykk i den intertropiske konvergenssonen (ITCZ) som en del av sirkulasjonen i Hadleycellen. Fordi solinnstrålingen er kraftigst over ekvator vil luften der stige fordi den blir varmere enn den omkringliggande luften. Dette fører til et mer eller mindre konstant lavtrykksområde rundt ekvator.
Atle Karlsen
Atle Karlsen (født 27. august 1960) er en norsk musiker og keyboardist. Han er mest kjent som keyboardist i DumDum Boys fra 1989 til 2007. Han skrev sammen med Kjartan Kristiansen filmmusikken til Døden på Oslo S. Senere ble han med i bandet Blister.
Arden kommune
Arden kommune er en tidligere dansk kommune i Nordjyllands amt, og siden Kommunalreformen (2007) i Mariagerfjord kommune i Region Nordjylland. Den hadde navn etter stasjonsbyen Arden som ligger sør for Aalborg.
Ved sammenslåingen i 2007 ble Ardens egen borgermester, Hans Christian Maarup, også valgt til borgermester i den nye storkommunen Mariagerfjord.
Pumindian
Pumindian (kinesisk: 普閩典 eller 閩拼方案) er et romaniseringssystem for de kinesiske minnan språkene, og skal være særløig velegnet for  amoydialekten.
Navnet er fra Mandarin-Minnan-ordboken (forenklet kinesisk: 普通话闽南语词典, tradisjonell kinesisk: 普通話閩南語詞典, pinyin: Pǔtōnghuà Mǐnnányǔ Cídiǎn), som benytter systemet, men dets offisielle navn er Minnan-språk-stavingssystemet (forenklet kinesisk: 闽南话拼音方案, tradisjonell kinesisk: 閩南話拼音方案, pinyin: Mǐnnán Huà Pīnyīn Fāng'àn'').
Gerhard Pedersen
Gerhard Sigvald Pedersen (født 9. april 1912 i Esbjerg, død 4. juni 1987) var en dansk bokser som deltok i de olympiske leker 1936 i Berlin.
Pedersen vant en olympisk bronsemedalje i boksing under OL 1936 i Berlin. Han kom på tredjeplass i weltervekt, opp til 66,7 kg. Pedersen vant de tre første kampene men tapte i semifinalen til finske Sten Suvio som siden vant finalen mot over Michael Murach fra Tyskland. Pedersen beseiret Roger Tritz fra Frankrike i bronsefinalen. Det var 24 boksere fra 24 nasjoner som stilte i denne vektklassen som ble avviklet i perioden 10. til 15. august 1936.
Mahmoud Mollaghassemi
Mahmoud Mollaghassemi (født 4. mai 1929) var en iransk bryter som deltok i de olympiske leker 1952 i Helsingfors.
Mollaghassemi vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den letteste vektklassen, fluevekt opp til 52,0 kg i fri stil bak Hassan Gemici fra Tyrkia og japanske Yushu Kitano.
Luxembourg under Sommer-OL 1980
Luxembourg under Sommer-OL 1980. Tre sportsutøvere fra Luxembourg deltok i tre sporter under Sommer-OL 1980 i Moskva. Det var femtende gangen Luxembourg var med i et sommer-OL, de vant ikke noen medalje. De støttet USAs boikott av lekene gjennom, som en rekke andre nasjoner, å konkurrere under OL-flagget.
Austad gård
Austad gård er en herregård i Drammen og er i dag en del av Drammens Museum. Austad gård og hage ble i 1923 fredet som et kulturminne og som naturminne i 1964.
På 1640-tallet ble den mektige Hannibal Sehested eier av Austad. Senere var gården eid av Kronen, men i 1675 ble gården gitt til grev Peder Schumacher Griffenfeldt sammen med 20 andre drammensgårder. Da han mistet makten og ble fengslet året etter, gikk gårdene tilbake til Kronen.
I 1678 skjenket kongen gården til sin halvbror, stattholder Ulrik Fredrik Gyldenløve, som bosatte seg på Bragernes.
Austad gård ble utlagt i 1697 som skattefri hovedgård for amtmannen i Buskerud, Poul Glud. I perioden gården var i Paul Gluds eie ble det oppført her et herskapelig anlegg som brant i 1807. Paul Glud skjøt og drepte sin kone på gården da han bodde her, noe han påsto var et vådeskudd. Han senere ble frikjent for.
I 1719 var gården i eie av kommersråd Ole Pedersen Løche, som ble arrestert og fengslet for utpressing og skandaløs embetsførsel.
I 1842 ble gården kjøpt av kjøpmann og skipsreder Hans Andersen Kiær.
Fra 1931 var gården eid av Skoger kommune og ble brukt til kommunestyrelokaler og kontorer. I 1963 ble gården gitt til Drammens Museum i forbindelse med kommunesammenslåingen med Drammen. Drammens Museum har foretatt en oppussing og montering av innbo fra museets samlinger for å vise Austad som herskapshus på 1800-tallet. Museet leier ut gården til brylluper, selskaper og andre arrangementer.
I tillegg til hovedbygningen består gårdstunet av de fredete bygningene kuskebolig, en gammel forråd sbygning og en garasje. Disse er oppført i lignende stil som de øvrige bygningene.
Navn
Gården er omtalt allerede på 1300-tallet, og den har vært en betydelig gård fra gammelt av. Navnet kommer av mannsnavnet "Audi" – altså "Audis gård" som tidligere ble skrevet Audestadir (1391), Audighstadir, Audingstadir (1400), Odestade (1495), Oustad (1593), Offuidstad (1605), Oustad (1617), Ouvestad (1723).
Hovedbygningen
Hovedbygningen har en fasade med fire store søyler og ligger lett synlig når en kommer kjørende over Drammensbroen fra Lier og Oslo.
Den nåværende hovedbygningen ble bygd i årene 1808-1813 på de bevarte kjellerfundamentene. Byggherre og eier var da grosserer og jernverkseier Peder Juel von Cappelen i Drammen. Han ervervet eiendommen gjennom familien til ektefellen, Christine Marie født Klein, og de brukte den som sommerbolig. Lystgården ble i 1842 kjøpt av kjøpmann og skipsreder Hans Andersen Kiær, og gården ble i hans familie fram til 1928.
Visstnok skal svenske krigsfanger ha deltatt i byggingen, og en svensk artillerikaptein var muligens arkitekten bak bygget. Huset er bygd i en typisk senempire stil, såkalt «palladiansk klassisisme», med glatt bordkledning som imiterer pusset mur. Foran fasaden er det fire, store joniske søyler, støpt på Eidsfos Jernverk som bærer en tempelaktig gavl. Inngangspartiet er på baksiden, mot sørvest, og er påbygd senere. Arkitekt Lorentz Harboe Ree tegnet dette i 1918 i en nordisk nybarokk stil.
Park og hageanlegg
Parken er på nesten 20 dekar og har fremdeles mange elementer fra den opprinnelige parken, med springvann, lysthus fra slutten av 1800-tallet, frukthage, allé og turveier. Parken ligger på en kolle, med naturlig fall.
Hagen vender mot nordøst med god utsikt, avgrenset av en lindeallé mot nordvest. Plassen foran hovedbygningen er gruslagt. Alléen og tregruppene ble vernet som naturminne i 1964. Nordvest for gården ligger parkområdet Bikkjestykket som også er kjent som Bikkjebettan. Parkområdet strekker seg nedover mot Marienlyst stadion.
Wudi
Wudi (kinesisk: 无棣县; pinyin:  Wúdì Xiàn) er et fylke i provinsen Shandong i Folkerepublikken Kina. Det ligger under byprefekturet Binzhou.
Befolkningen i 1999 var på 424 456.
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Shenzhou 3
Shenzhou 3 (kinesisk: 神舟三号) var en ubemannet romferd, og den tredje ferden i det kinesiske Shenzhou-programmet siden 1999. Bæreraketten var Chang Zheng 2F.
Høydepunkter fra ferden
Dette var det første Shenzhou-fartøyet som faktisk kunne båret med seg mennesker ombord, og et av hovedmålene for ferden var å teste systemene som trengs for å holde liv i mennesker i verdensrommet. Romskipet fraktet med en testdukke, for å simulere det fysiologiske signalene til et menneske, slike som bl.a puls, pust og spise måltider.
Oppskytingen hadde vært utsatt flere måneder på grunn av endringer i designet. Det hadde vært tenkt at Shenzhou 3 skulle bruke et nytt interiør-design, men gjennomføringsproblemer betød at en vendte tilbake til den forrige utgaven. Raketten og romfartøyet ble rullet ut på oppskytingsrampen i mars 2002. Oppskytingen av Shenzhou 3 ble observert av flere fremstående kinesiske politikere og militære.
Romskipet sin bane ble endret ved manøvrer 29. mars og 31. mars, begge gangene for å øke banens høyde.
Shenzhou 3 hadde med seg totalt 44 eksperimenter ombord. Instrumentene inneholdt bl.a sensorer for skydekke, strålingsdeteksjon, ultrafiolett sollys. Romskipet bar også med et kamera som sendte tilbake bilder av Jorden sett gjennom vinduet på kapselen. Radiosystemet ble testet ved å avspille en ferdig-innspilt kvinnelig stemme.
Landingskapselen landet trygt etter 107 omløp rundt Jorden. Kretsløp-modulen forble i bane til november 2003. Flere endringer av banen ble utført i tiden etter at landingskapselen hadde forlatt kretsløp-modulen.
Robert Gibb
thumb|right|350px|The Thin Red Line – av Robert Gibb Robert Gibb (født 28. oktober 1845, død 11. februar 1932) var en skotsk kunstner som var sjef for nasjonalgalleriet i Skottland fra 1895 til 1907 og var kongelig kunstner fra 1908 til sin død i 1932. Han bygde sitt omdømme på romantiske, historiske og militære malerier, men var også en betydelig portrettmaler.
Rognlivatnet
Rognlivatnet er et lite vatn i Bodø kommune i Nordland. Det ligger 350 meter over havet i tidligere Skjerstad kommune. I området rundt vatnet er det flere anlegg etter utvinning av jernmalm.
Robert Gibb
Gibb ble født i Lauriston, Skottland og var sønn av en byggmester. Han studerte kunst på kveldskurs i Edinburgh og ved Royal Scottish Academy, før begynte å stille ut på RSA i 1867, der han viste Arran-landskapet. Dette var det første av ikke færre enn 143 malerier som ble utstilt på akademiet. Ved slutten av neste tiår hadde han begynt å etablere sitt rykte som en maler som malte militære slag. Etter Comrades, som var hans første steg inn i den militære sjangeren, ble han valgt som en representant for Royal Scottish Academy. Temaet for dette maleriet, som var en gruppe av tre soldater der en av dem har gått ned i snøen, er hentet fra maleriet hans som viste retrett fra Moskva og som ble vist året etter. Han ble et fullverdig medlem av akademitet etter den enorme suksessen med sitt maleri fra 1881, The Thin Red Line, som var inspirert av hans lesning en historisk hendelse beskrevet i Alexander Kinglakes bok The Invasion of the Crimea. Tre år senere kom Schoolmates som var to offiserer i kampens hete, en fallende og såret i armene på den andre. Han fortsatte å male militære scener i hele den store krigen, og hans siste militære maleri Backs to the Wall dukket opp i 1929.
Gibb var også ettertraktet også som portrettmaler og blant hans undersåtter var den afrikanske oppdageren Henry M. Stanley, pastor Joseph Parker, Sir Arthur Halkett, og kunstnerens kone, den tidligere Margaret Shennan, andre datter av Lord Dean of the Guild, som han giftet seg med i 1885.
Kunstneren døde i sin hjem i Bruntsfield Crescent, Edinburgh i 1932, og han fikk en full militær begravelse med æresvakt ved hans begravelse i Warriston Cemetery i Edinburgh 15. februar.
Kreativitet
Kreative mennesker har en særlig sans for lek, idéer og fantasi. De arbeider ofte selvstendig og fritt og er ikke like regelstyrt som mer konservative mennesker. Kreative personer har en økt følsomhet for alle typer inntrykk og innfall, og statistikk viser at de som gruppe kan være litt mer utsatt for bekymringer og psykiske lidelser enn det som er vanlig i befolkninga ellers.
Etymologi og betydning
Ordet kreativitet kommer fra latin creare som betyr «å lage» eller «å skape». Adjektivet kreativ kan brukes om personer, det vil si skapende mennesker der kreativitet er en fremtredende egenskap ved personligheten deres, eller om løsninger og ting som er nyskapende, originale eller overraskende. Kreativitet regnes vanligvis som noe svært positivt, men kan også brukes ironisk om originale, men dårlige forslag eller bortforklaringer der det er etablerte løsninger og fasitsvar, for eksempel i uttrykk som «kreativ bokføring».
Ofte brukes begrepene kreativitet og innovasjon om hverandre. Det er imidlertid stor forskjell på disse begrepene, og en enkel huskeregel kan være at kreativitet er å unnfange og skape ideen, mens innovasjon er det å sette ideen ut i livet. Innovasjoner gjelder særlig nyskapninger og forbedringer innen teknologi og samfunn.
Historikk
Historisk har skaperevnen først og fremst vært tillagt gudene. Personer vi i dag ville kalt skapende ble regnet for å stå i et særforhold til disse på godt og ondt.
Platon og vi andre
Den greske filosofen Platon tenkte seg et åndelig plan der alle former og ting som ikke fantes ennå eksisterte som idealer. Disse var den rene form – idealet. Den kreative var den som best greide å uttrykke dette idealet. Senere filosofer snakket om der Zeitgeist.
Den syvende himmel
Den syvende himmel (original tittel 7th Heaven) er et amerikansk familie-drama som gikk på amerikansk TV fra 1996 til 2007. Serien omhandler den protestantiske prestefamilien Camden i den fiktive byen Glenoak, California. Serien er skapt og produsert av Brenda Hampton, og hadde premiere i USA den 26. august 1996 på WB Television Network. Etter 10 sesonger á 22 episoder sendte WB det som var meningen at skulle være den siste episoden av serien den 8. mai 2006. Det ble imidlertid besluttet at CW Network skulle sende en 11. sesong, hvor første episode ble sendt den 25. september 2006. Underveis i sin første sesong på CW ble det besluttet at det ikke skulle spilles inn flere episoder, og den 13. mai 2007 ble den aller siste episoden av 7th Heaven, «And Away We Go» sendt i USA.
Kreativitet
Platon og vi andre
Samme tankegang viser i dag igjen som trendanalyse. Det gjelder å være IN ( i tråd med tidsånden ).
Den syvende himmel
I Norge har serien blitt sendt på TV 2.
Kreativitet
Platon og vi andre
Fra renessansen og til i dag har mange gjort seg og presentert tanker om det skapende menneske. Store kunstnere har alltid vært regnet for kreative. Mest kjent i så måte er nok Leonardo da Vinci.
Psykologien
Kreativitet henger sammen med lek, nysgjerrighet og trang til å utforske og løse problemer.
Den syvende himmel
Handling
Handlingen utspiller seg rundt pastor Eric Camden, hans kone Annie og deres fem, senere syv barn. Pastor Camden arbeider i Glenoaks protestantiske kirke, og en del av handlingen er i tilknytning til jobben hans og de menneskene han møter. Serien tar opp store og små problemer og kjæresteliv, foruten igjennom Eric Camdens jobb i kirken også via barna og familiens venner og omgangskrets.
Kreativitet
Psykologien
Psykologien har forsøkt flere tilnærminger for å finne ut av fenomenet. Den amerikanske psykologen Gordon W. Allport regnet kreativitet som en av menneskets fornemste egenskaper og regnet med at fenomenet måtte tilnærmes på flere plan og vinklinger. Andre forsøkte å dele opp fenomenet.
Den syvende himmel
Handling
Tonen i programmet forandret seg noe igjennom årene; mens serien i de første sesongene ofte tar opp alvorlige problemer som alkoholisme og forskjellig kriminalitet, handler seriene i de siste sesongene i mye større grad om Camden-barnas kjærlighetsliv og partnervalg. Eric og Annie går også fra å være nokså strenge i barneoppdragelsen i de første sesongene, blant annet ved husarrest og restriksjoner for barna, til å bli mindre konsekvente i avstraffelsen og oppdragelsen i de senere sesongene.
Kreativitet
Psykologien
En tilnærming var ( London, 1930- årene ) å finne ut mest mulig om hvordan anerkjente kreative mennesker rangerte forskjellige kunstverker. Senere vurderinger av denne forskningen konkluderte med at man fant at noen mennesker hadde sterkere sans for estetikk – og det var dett.
Den syvende himmel
Handling
Etter uoverensstemmelser med produsentene ble Jessica Biel, som spilte Mary i serien, etter hvert skrevet ut av serien. I femte sesongen gikk karakteren hennes igjennom en rebelsk periode, og Mary ble sendt til besteforeldrene i Buffalo, New York. I sesong seks kom Mary tilbake til Glenoak, men på grunn av uenighetene med produsentene ble hun til slutt skrevet permanent ut av serien. Selv om karakteren ble skrevet ut av serien, skjedde det fortsatt ting rundt Mary, selv om det ikke ble vist på skjermen. Blant annet giftet Mary seg med Carlos Rivera, som hun fikk sønnen Charles Miguel, «Charlie», med. Etter å ha vært fraværende på skjermen siden sesongavslutningen i sesong sju, var Mary med i siste episode av sesong ti, det som også var meningen at skulle være siste episode av serien.
Selv om serien i bunn og grunn handler om Camden-familien, har rollelisten forandret seg noe fra sesong til sesong; noen av barna i familien har blitt så gamle at de drar til college og blir mindre med i serien i perioder. Familien har dessuten stadig andre boende hos seg: Blant de som har bodd hos familien i lengre perioder er Martin Brewer, som mistet moren noen år tidligere og hvis far er utsatsjonert som soldat i Irak, samt Marys ekskjæreste, Robbie Palmer.
Kreativitet
Psykologien
I 1980-årene ble det gjort en stor innsats ved University of California, Los Angeles om virkningene av hjerneskader. En fant først at kreativitet sannsynligvis hadde mest med høyre hjernehalvdel å gjøre. Halvsidig hjernelammelse, hemiplegi, ga store utslag når det gjaldt evnen til abstrakt tenkning. Enkelte hemiplegikere med kunstnerisk fortid, deriblant Lovis Corinth, viste dog at så enkelt var det ikke. Kunstnerne fortsatte å skape etter lammelsen, men det de gjorde, var annerledes.
Nå
I vår tid og kultur er det en del fag og faggrupper som blir ansett for å være særlig kreative. Det gjelder blant annet alle slags forskere, arkitekter, produktutviklere, kunstnere, designere, artister, musikere og folk innen film- og videobransjen og innen reklame og markedsføring. Selv om merkelappen «kreativ» om visse yrker og mennesker kan være en praktisk betegnelse i dagligtalen, kan ordbruken også uttrykke en fordomsfull holdning som skyldes en innsnevrende misoppfatning om hva kreativitet innebærer. Kreativitet er en nyttig egenskap i alle bransjer.
Valdisholm borg
Valdisholm var en borg som lå på en holme i Glomma mellom Skiptvet og Eidsberg i Østfold. Holmen ligger i dag i Indre Østfold kommune, omtrent en kilometer nedstrøms fra Vamma kraftverk. Borgen ble bygget under borgerkrigene på 1200-tallet som en del av et større forsvarssystem. Det var kong Håkon Håkonsson (som ble født på Folkenborg i Eidsberg) som befestet holmen, og fra 1225 holdt Arnbjørn Jonsson til her som en av kongens viktigste støttespillere.
I 1346 nevnes Valdishom borg for siste gang, under navnet Walletsøhus. Etter dette mistet tydeligvis borgen sin betydning og funn av kull og aske på holmen vitner om at borgen sannsynligvis ble brent ned. Gjennom Anders Sørensen Vedels oversettelse av Saxos Dannmarkskrønike fra 1575, får man vite at borgen på det tidspunkt lå i ruiner.
Den driftige teologen Jacob Nicolai Wilse, som var sogneprest i Eidsberg fra 1785 til 1801 forteller om murrester på stedet, som var lagt i kalk, av gråstein og tegl. Arkitekten Peter Blix gjennomførte arkeologiske undersøkelser på holmen i 1896 og han fant spor etter en seks-eller sjukantet ringmur. Innenfor ringmuren ble det videre funnet spor etter et hovedtårn i tillegg til noen mindre bygninger. Etter Blix' undersøkelser ble det som var igjen av ruiner delvis dekket til igjen.
Ved Tigelstø (Teglstø?) på Skiptvetsiden ble det i 1929 funnet rester etter et teglbrenneri med tre ovner. Det er svært sannsynlig at dette er opphavsstedet til teglet som ble brukt for å bygge Valdisholm, sannsynligvis også Tenor kirke.
I 1934 foretok Gerhard Fischer en nyregistrering av borgen. Etter dette har ikke mye skjedd, men i de siste årene har Østfold fylkeskommune i samarbeid med Riksantikvaren satt i gang prosjekter for å rydde noe av vegetasjonen som holdt på å bryte ned ruinene. Et tiltak har blant annet vært å la geiter beite på holmen.
Arkitektene Furuholmen Gunnarsjaa Kolstad
Arkitektene Furuholmen Gunnarsjaa Kolstad var et arkitektfirma i Oslo, virksomt fra 1979 til 1981, stiftet av arkitekt Thor Furuholmen, arkitekt Øyvind Gunnarsjaa og arkitekt Finn Kolstad for å tegne kontorbygg for entreprenørfirmaet Ingeniør Thor Furuholmen AS i Fridtjof Nansens vei 17–19, ferdigstilt i 1981, med horisontale vindusbånd og fasader av rødt tegl. Bygningen fikk Sundts premie 1981–1982.
Smeden
Smeden er ei grend i Haugsbygd på Ringerike i Viken. Grenda ligger langs riksvei 241, omkring midtveis mellom Norderhov og Jevnaker. Rett på oversiden av Smeden ligger Bølgentoppen, som blant annet huser den gamle storgården Bølgen. Like ved Smeden ble også det berømte Gjermundbufunnet gjort i 1943. I området mellom Smeden og Haug kirke, som ligger i bunnen av en lang vestskråning, ligger et av Ringerikes største boligfelt.
Området har trolig fått navn etter en smed som hadde tilhold her en gang i tiden men lite er kjent omkring dette. Under andre verdenskrig raste noen av de verste kampene i Norge gjennom Haugsbygd. Ved Smeden var noen av de hardeste trefningene. Mange ble drept og en rekke hus brant til grunnen.
Henry Tiller
Henry Tiller (født 14. juni 1914 i Trondheim, død 4. mai 1999 samme sted) var en norsk bokser som deltok i de olympiske leker 1936 i Berlin.
Tiller ble rangert som nummer 40 på listen over de tusen beste idrettsutøverne i Trøndelag i avisa Nidaros sin kåring i 2022.
Hard Asfalt
Hard Asfalt er en norsk biografisk dramafilm fra 1986 regissert av Sølve Skagen. Filmen handler om Ida, en ung kvinne som lever et hardt liv som rusavhengig og prostituert i Oslo. Hun mishandles jevnlig av kjæresten og forsøker desperat å bryte ut av den onde sirkelen. Filmen er basert på en selvbiografi fra 1982 skrevet av Ida Halvorsen (pseudonym). Boken ble skrevet i samarbeid med Liv Finstad og Cecilie Høigård. Halvorsen døde i 2023 67 år gammel.
Hovedrollen spilles av Kristin Kajander, mens en sentral birolle spilles av Frank Krog.
Filmen var et tidlig innblikk i rus- og prostitusjonsmiljøet i Oslo da den kom
Om filmen
Den ble godt mottatt av anmelderne. Blant annet så gav VG og Dagbladet den terningkast fem, mens Aftenposten gav den terningkast fire.
Erling Thurmann-Andersen mottok "Fotoprisen" under Amandaprisen.
NFF-Bulletin
NFF-Bulletin er et medlemsblad for Norsk faglitterær forfatter- og oversetterforening. Det utkommer (2009) med seks numre i året. Redaktør (2009) er Magnus Holm. Opplaget er på ca. 5 000.
Raúl Villarreal
Raúl Vicente Villarreal (født 29. oktober 1909) var en argentinsk bokser som deltok i de olympiske leker 1936 i Berlin.
Villarreal vant en olympisk bronsemedalje i boksing under OL 1936 i Berlin. Han kom på tredjeplass i mellomvekt, opp til 72,6 kg. Villarreal vant de to første kampene, men tapte i semifinalen til Jean Despeaux fra Frankrike, som siden vant finalen mot Henry Tiller fra Norge. Villarreal beseiret Henryk Chmielewski fra Polen i bronsefinalen. Det var 19 boksere fra 19 nasjoner som stilte i den tredje tyngste vektklassen, som ble avviklet i perioden 11. til 15. august 1936.
Mor Monsen
Mor Monsen er en kake som stekes i langpanne og som gjerne lages til jul. Kaken består av smør, sukker, egg, hvetemel, bakepulver, mandler, korinter og gjerne perlesukker på toppen til pynt. Når kaken er ferdig stekt, deles den opp i passende serveringsbiter.
Skavlan
Programmet hadde premiere 16. januar 2009 på SVT1 og ble sendt på NRK1 påfølgende dag. Premieren fikk god respons både i norske og svenske medier, og hadde 1 025 000 seere i Sverige. Det var åtte programmer i den første sesongen. Siden 18. september 2009 er programmet blitt sendt på fredagskveldene både i Sverige og Norge. De tolv første programmene, som ble sendt høsten 2009, ble produsert av SVT i Stockholm, mens de tolv neste programmene, som ble sendt våren 2010, ble produsert av NRK i Oslo. Første samsending hadde 1 046 000 seere i Norge.
Programmene produseres av selskapet Monkberry, der Fredrik Skavlan er deleier. Selskapet underskrev 10. februar 2012 en avtale med NRK om produksjon av 52 nye programmer, til sending fra høsten 2012 til våren 2014, den største kontrakten for en ikke-dramaserie i NRKs historie.
Programleder Fredrik Skavlan vant Gullruten 2010 i klassen beste mannlige programleder for programmet mens selve programmet ble kåret til beste underholdningsprogram under Gullruten 2016.
Gjester
Programmet ble sendt på BBC Entertainment sommeren 2011.
Hermeto Pascoal
Hermeto Pascoal (født 22. juni 1936 i Lagoa da Canoa i delstaten Alagoas i nordøst-Brasil) er en brasiliansk jazz-komponist og multiinstrumentalist.
Sine tidligste erfaringer med musikk samlet han i bestefarens smie, der han laget toner og rytmer med forskjellige metalldeler som lå omkring. Han bruker naturen som grunnlag for sine komposisjoner og benytter ofte ukonvensjonelle instrumenter som tekanne, tresko, leketøy og til og med dyr. Han spiller nesten ethvert instrument som keyboard, sopransaksofon, gitar, fløyte, sang og annet. I en fjernsynssending i Brasil i 1999 sang han med munnen dukket ned i et glass vann.
I 1971 ble han ble kjent for et større publikum da han var med på Miles Davis' Live-Evil. Siden slutten av 1970-årene har han for det meste ledet sine egne grupper. Den 17. oktober 1986 var han i Sandvika kino for å feire tiårsjubileumet til Emmajazz. Ved Vossajazz 1988 spilte han på tekanne, mens han i 1989 spilte med sin Grupo på Moldejazz. Han var god venn med den norske poeten Triztán Vindtorn (1942–2009) fra Drammen. Vindtorn, som hadde bodd i Brasil i flere år, utga i 1990 diktverket Til deg som søv bort dine draumar til Hermeto i tiden 1987–90. Det ble fremført på scenen da Heremeto var i Norge den 11. november 1990 med sin Grupo, atter igjen på Cosmopolite i 1992. Han var tilbake på Vossajazz i 1994, med sin mangeårige bandpartner, multiinstrumentalisten Nenê (1947–) og franske Richard Galliano (1950–) på trekkspill.
Hermeto var gift 1954 til 2000 med Ilza da Silva. Et par dager efter Ilzas bortgang, spilte han med sekstett på kaffekjel og vannkanne ved Trondheim Jazzfestival i november 2000. Han giftet seg igjen i 2002 med Alina Morena (1979–) som han spilte meget med, blant annet ved åpningskonserten i Strømsø kirke under Drammen Scared Festival i 2012. 600px|center|thumb|Hermeto Pascoal Grupo i Santiago Chile, 2009. Til høyre ser vi Hermeto og kona Aline.
Faye Kellerman
Faye Kellerman (født 1952 i St. Louis, USA) er forfatter av kriminalromanserien «Peter Decker/Rina Lazarus», i tillegg til tre bøker ikke knyttet til noen serie, The Quality of Mercy, Moon Music og Straight  into Darkness.
Faye Kellerman studerte ved UCLA hvor hun tok hovedfag i teoretisk matematikk i 1974. Fire år seinere tok hun doktorgraden i dentalkirurgi. På den tiden var hun «fullt oppsatt på å fortsette en karriere som tannlege». Til tross for sine intensjoner har hun aldri praktisert som tannlege. Hun var mor på heltid inntil hun publiserte sin første roman. I et essay fra 1997 skriver hun at hun ikke akkurat kan si når omveltningen fra munnhygieniker til krimforfatter skjedde, men faktorer som styrte henne mot å skrive om mysterier var «et ønske om å skape rettferdighet, en mistenksom natur, en veldig aktiv fantasi, og, selvsagt, en dragning mot det bisarre».
Kellerman er praktiserende ortodoks jøde, liksom hennes mann, romanforfatteren Jonathan Kellerman. Hennes arbeider tar ofte opp jødiske tema og karakterer, og bruker disse innfor rammeverket av det tradisjonelle mysteriet. Peter Decker-bøkene for eksempel, kretser om en politidetektiv som er oppdradd som  baptist men vender tilbake til sine jødiske røtter etter å ha forelsket seg med Lazarus, en ortodoks jøde, mens han etterforsker en voldtekt som skjedde nær en ortodoks jødisk skole (yeshiva).
Ekteparet Kellerman er det eneste gifte paret som noen gang har vært på bestsellerlisten til The New York Times samtidig (med to forskjellige bøker), de har fire barn og bor i Los Angeles. Hun er mor til roman- og skuespillforfatteren, Jesse Kellerman.
== Bibliografi ==
Andre romaner
The Quality of Mercy (1989)
Moon Music (1998)
Stalker (2000) – features Cynthia Decker
The Garden of Eden and Other Criminal Delights (2006)
Capital Crimes (2006) – skrevet sammen med Jonathan Kellerman
Areas of Outstanding Natural Beauty i England og Wales
Dette er en liste over 41 områder i England og Wales som har status som Area of Outstanding Natural Beauty.
Areas of Outstanding Natural Beauty in England and Wales
Thor Furuholmen (arkitekt)
Thor Furuholmen (født 14. august 1939) er en norsk arkitekt, utdannet ved NTH i 1969. Medstifter i 1979 av Arkitektene Furuholmen Gunnarsjaa Kolstad. Egen praksis i Oslo.
Ḓ
I Unicode kodes bokstaven som U+1E12 (&#X1E12;) og U+1E13 (&#X1E13;).
Pornopung
Pornopung kan referere til:
Jesse Kellerman
Jesse Kellerman (født 1. september 1978) er en roman- og skuespillforfatter. Hans første roman er Sunstroke, utgitt av Putnam i januar, 2006. Hans andre roman, Trouble, ble publisert i januar, 2007. For skuespillet sitt, Things Beyond Our Control, fikk han prinsesse Grace-prisen, som blir gitt til USAs mest lovende skuespillforfatter. Han er sønn av de kjente krimforfatterne Faye Kellerman and Jonathan Kellerman. En tid var han første gitarist for Los Angeles baserte Indie rockebandet Don't Shoot the Dog.
I 1994 publiserte han en bok med barnepoesi Daddy, daddy, can you touch the sky? med Jonathan Kellerman (ISBN 0-553-07324-9).
Daniel Denton
Daniel Denton (født ca 1626, død 1703) var en tidlig amerikansk kolonist. Denton ledet en ekspedisjon i det indre av nordlige New Jersey. Han var en av kjøperne av hva som i dag er kjent som Elizabethtown-området i 1664, i det området som i dag er Elizabeth (og omgivelsene) i New Jersey. I 1670 skrev han den første engelskspråklige beskrivelsen av området, noe som har gitt ham posisjon som en av det første amerikanske forfattere.
Biografi
Denton ble født en gang i 1626 i Yorkshire i England. Han var sønn av presten Richard Denton, en av Nord-Amerikas første presbyterianske prester. Mange av slektsforskere i Denton-familien hevder at Daniels mor var Helen Windebank.
På 1640-tallet fulgte han sin far til Massachusetts, Connecticut og til sist til Long Island. I 1650 ble han gjort til byskriver i Hempstead hvor hans far ble prest, og i 1656 hadde han samme posisjon i byen Jamaica. Da hans far flyttet til enten Halifax i Nova Scotia eller til Halifax, West Yorkshire i England (kildene er uklare på dette punktet), ble Daniel Denton igjen på Long Island, og i 1664 ble han en av de første som kjøpte andel i Elizabethtown.
I 1665 og 1666 tjente han som fredsdommer i New York. En gang rundt 1659 giftet han seg med Abigail Stevenson som fødte ham tre barn, men han skilte seg fra henne i 1672. De to eldste barna, Daniel og Abigail, ble hos sin far mens det yngste, datteren Mercy, ble hos moren som siden forble ugift. Denton forlot New York for England i 1670, muligens grunnet hans skilsmisse, og der deltok han åpenbart i virksomheter som solgte bosetninger i det nye verden og muligens var han også involvert i pelshandel.
Denton Green, i Hempstead i New York, er oppkalt etter prost Richard Denton, Daniel Dentons far.
Etter sin avhandling som ble utgitt i 1670 er det ikke kjent at Denton utga noe mer. Han reiste tilbake til Nord-Amerika i 1673, bosatte seg i Piscataway i East Jersey hvor han ble utpekt til magistrat. Det neste året flyttet han til Springfield i Massachusetts, hvor han var lærer og tjente som byens skriver. I 1676 giftet han seg på nytt med Hannah Leonard som han fikk seks barn med: Hannah, Samuel, Sarah, Elizabeth, Thomas, og Alice. Han reiste tilbake til Jamaica i New York i 1689, ble byskriver for Queens County i 1689, og døde uten testamente i 1703.
Skribentvirksomhet
Denton skrev og utga avhandlingen A Brief Description of New-York: Formerly Called New-Netherlands i London i 1670. Verket var en salgsfremmende avhandling skrevet for å oppmuntre engelsk bosetning i områder som nylig var blitt tatt fra nederlendere. Det er en av de tidligste engelske redegjørelser av geografien, klimaet, økonomien, og den innfødte befolkningen i området som omfattet dagens by New York, Long Island, Staten Island og New Jersey. Avhandlingen er kanskje mest kjent for sin tidlige uttalelse av «Skjebnens Manifest»: hvordan «en guddommelig hånd har gjort veg for dem [engelske bosettere] ved å fjerne eller kutte ned på indianere, enten ved kriger av en eller annen sort, eller av en form for vill dødelig sykdom».
Denton hadde emigrert til Nord-Amerika på 1640-tallet og var involvert i landspekulasjon i området. Artikkelen som er lenket nedenfor gir en kort redegjørelse av hans liv og karriere og diskuterer hans visjon for en ekspansjon vestover for den engelske kulturen og hans representasjon av den amerikanske villmarken som stort landbruksområde.
Selv om andre forklaringer har blitt fremmet, en del forskere har senere konkludert at det var Denton som ga sitt navn for Denville i New Jersey.
Ḽ
Ḽ og ḽ (L med cirkumfleks under) er den 14. bokstaven i alfabetet til tshivenda, mellom l og m. Cirkumfleksen under bokstaven indikerer dental uttale av konsonanten, altså lyden [l̪].
I Unicode kodes den som U+1E3C (&#X1E3C;) U+1E3D (&#X1E3D;).
Furuveien (Tønsberg)
Furuveien (1-1, 2-8) er en 240 meter lang gate i Tønsberg. Den går fra Markveien til Wergelands vei.
Septimius Severus
Lucius Septimius Severus (født 11. april 146, død 4. februar 211) var romersk keiser fra 193 til 211, etter Didius Julianus.
Septimius var en fremragende hærfører og en dyktig og pliktoppfyllende, men hardhendt administrator (navnet Severus betyr den strenge/harde). Han grunnla det historikerne kaller det severanske dynasti.
Opphavet
Septimius kom fra Leptis Magna i dagens Libya, opprinnelig en fønikisk og senere en kartagisk koloni. På morssiden stammet slekten fra Syria.
Hærføreren
Rundt 162 reiste Septimius til Roma og begynte sin karriere som offentlig tjenestemann. Veimester og advokat er nevnt blant den unge Septimius’ stillinger under keiser Marcus Aurelius. I 191 utnvente Marcus’ sønn og etterfølger, Commodus, Septimius til sjef for Donaulegionene. Da så Commodus og hans etterfølger Helvius Pertinax ble myrdet i rask rekkefølge, utnevnte Donaulegionene Septimius til keiser i 193, og han skyndte seg til Roma. Etter drapet på Pertinax hadde samtidig pretorianergarden auksjonert ut keisertogaen. Høyeste bud kom fra Didius Julianus, men han ble dømt til døden av senatet. Septimius kunne entre keisertronen uten motstand.
Men Donaulegionene var ikke alene om å utnevne keisere. I romersk Britannia stod den mektige Clodius Albinus, som antagelig hadde støttet Didius Julianus, og de syriske legionene stilte seg bak Pescennius Niger.
Borgerkrigen 193–197
En av Septimius Severus’ første keisergjerninger var å oppløse den gamle pretorianergarden og erstatte den med provinstropper han kunne stole på. Han tilbød Clodius Albinus tittelen som cæsar. Dermed hadde han ryggen fri da han satte kursen for Syria. I et slag ved Issos (samme sted hvor Aleksander den store hadde slått den persiske storkongen 333 f.Kr.) knuste han rivalen i øst. Deretter invaderte han Mesopotamia, på denne tiden en partisk vasall, som også hadde støttet Niger. Utviklingen i vest krevde imidlertid Septimius' nærvær. Legionene i Britannia hadde nemlig utropt Clodius Albinus til keiser. Han kom seg over Kanalen og rykket inn i Gallia. Østfra kom Septimius i spissen for en hær på 75 000 mann, vesentlig soldater fra Donaulandene. I slaget ved Lugundum (dagens Lyon) møttes de to rivalene 19. februar 197. Septimius seiret igjen, og Clodius ble drept. Dermed var Septimius Severus enehersker i riket.
Opprustning
Septimius Severus var romerrikets siste store erobrer. Mye av de nyervervede landområdene var riktignok erobret av Trajan tidlig på 100-tallet, men så oppgitt av hans etterfølgere. Der Septimius flyttet grensene, passet han på å forsterke grenseforsvaret med sterke befestninger.
Septimius opprustet hæren. Den nye livgarden svulmet opp til 50 000 mann. I løpet av hans regjeringstid ble den regulære hæren økt fra 25/30 til 33 legioner. De voksende hæravdelingene trengte også mer forsyninger under felttogene, og Septimius lot også sette opp flere hjelpetropper. Også soldatenes lønn ble økt, fra 300 til 500 denarer. Rustningskostnadene bidrog til en inflasjon, som skulle bli betydelig verre under Septimius’ etterfølgere.
I tillegg til Alexander den store var Hannibal, den puniske hærføreren og statsmannen, Septimius Severus’ store ideal. Flere historikere har kalt ham «en ny Hannibal» eller «Hannibals hevner». Keiseren fikk da også reist en Hannibal-statue i Libyssa (i dagens Tyrkia), hvor Hannibal i 182 f.Kr. hadde tatt livet sitt for ikke å havne i romersk fangenskap.
Et nytt persertog
Partherne hadde vært romerrikets hovedfiende i flere hundre år, og keiseren hadde sikkert ikke glemt den partiske storkongens støtte til rivalen Pescennius Niger. I 198 begynte han sitt nye persertog. Legionene erobret det nordlige Mesopotamia. Parterhovedstaden Ctesiphon ble herjet og plyndret. Etter en langvarig beleiring måtte keiseren – som forgjengeren Trajan – oppgi å ta festningen Hatra, og foreta et sjeldent tilbaketog. Han forlot Mesopotamia, tok noen områder i Arabia og styrket grenseforsvaret her.
Afrika og Britannia
I 202–203 foretok Septimius Severus flere felttog i de nordafrikanske provinsene Africa og Numidia, begge steder med betydelig fremgang. I Septimius’ hjemland ble grensen flyttet til ca. 600 km sør for Leptis Magna. I 208 reiste den 62 år gamle keiseren over til Britannia for å erobre Caledonia (dagens Skottland), antagelig med en hær på vel 40 000 mann. Landet var delvis erobret av Trajan, men så oppgitt av hans etterfølger Hadrian. Alderen la øyensynlig ingen demper på Septimius’ erobringslyst. Han satte først i stand Hadrians mur gjennom dagens Nord-England og Antoninus Pius’ mur lenger nord, for så å prøve å gjøre hele Caledonia til romersk provins. På den måten rykket den gamle keiserens legioner lenger nord enn noen romersk hær både før og siden. De hadde fremgang også her, men ble møtt med en gerilja som kostet dem store tap. I 211 planla han en ren utryddelskampanje mot skottene. Men før han rakk å gjennomføre noe slikt, ble han alvorlig syk og døde.
Administratoren
Septimius Severus var også en dyktig, men hardhendt administrator. Pretorianerne ble avvæpnet og fikk valget mellom å forlate Roma eller bli henrettet.
Familiefaren
I 175 giftet Septimius Severus seg med Paccia Marciana, også hun fra Leptis Magna. Historia Augusta (som regnes for under middels pålitelig) hevder at de fikk to døtre, men ingen andre bevarte kilder nevner noen barn. Hun døde ca. 186. Tidlig i 187 giftet Septimius seg med Julia Domna (hvis eldre søster Julia Maesa senere ble mormor til keiserne Elagabal (Heliogabalus) og Alexander Severus). Hun stammet fra et syrisk kongehus på farssiden. De fikk to sønner, Lucius Septimius Bassianus (oppkalt etter faren og morfaren, men mer kjent som Caracalla, født 4. april 188) og Publius Septimius Geta (7. mars 189). Septimius tok med sønnene i felten fra de var små. I 208 og 209 ble henholdsvis Caracalla og Geta opphøyet til medregenter. Etter Septimius' død regjerte de to sammen, inntil Caracalla lot sin yngre bror drepe.
Thermos
Thermos er et amerikansk selskap som produserer termosflasker. Selskapet har sin historie tilbake til 1904, da Thermos GmbH ble grunnlagt av to tyske glassblåsere. I 1907 ble varemerket solgt, til et amerikansk selskap som har hovedkontor i Illinois.
Peter Ebdon
Peter Ebdon (født 27. august 1970 i Kettering, West Midlands) er en engelsk snookerspiller. Han begynte å spille snooker da han var 14, og begynte å spille profesjonelt i 1991. Hans største meritt kom i 2002 da han vant finalen i verdensmesterskapet 18–17 mot Stephen Hendry etter en meget tett og jevn finale. Ebdon har også vært i finalen i 1996 og 2006.
Ebdon er, sammen med Mark Williams, de eneste som er fargeblinde av de profesjonelle snookerspillerne.
Hans høyeste ranking har vært nr. 3, og foran 2009/2010-sesongen er han nr. 13.
Turneringsseire
Peter Ebdon har til sammen åtte seire i rankingturneringer.
Ṅ
Ṅ og ṅ (N med prikk over) er den 18. bokstaven i tshivendas alfabet, mellom ṋ og o. Den representerer lyden ŋ.
I Unicode kodes den som U+1E44 (&#X1E44;) og U+1E45 (&#X1E45;).